Polisielede verklaar nie privaatondernemings nie – praag.co.za — 20 jaar jonk!
Polisielede verklaar nie privaatondernemings nie
Sewe-en-twintig-duisend lede van die Suid-Afrikaanse Polisiediens is aktiewe direkteure in privaatmaatskappye wat moontlik nie hulle belange verklaar het nie.
Dit het aan die lig gekom in die Spesiale Ondersoekeenheid se tussentydse verslag vir April tot September verlede jaar. Die verslag is deur die Komitee oor Justisie en Grondwetlike Ontwikkeling in die parlement ter tafel gelê.
In die verslag word beweer dat 99 maatskappye verbind word met werknemers in die polisie en dat sake met die polisiediens ten bedrae van R21 miljoen gedoen is.
Drie-en-sewentig werknemers van die polisie, wat geregistreer is as verskaffers op die polisie se databasis, het na bewering nie hulle belange verklaar nie.
Die Ondersoekeenheid se verslag oor die polisie volg op talle ondersoeke wat gedoen is ná bewerings van ongerymdhede in die polisiediens tussen 2009 en 2011. – RSG
Skrywer Karin RoodtGepubliseer op 13 September 2013 Kategorieë Nuus, Suider-AfrikaSleutelwoord belangeverklaring, Komitee oor Justisie en Grondwetlike Ontwikkeling, privaatmaatskappye, Spesiale Ondersoekeenheid, Suid-Afrikaanse Polisiediens